UJeffrey Thamsanqa "Jeff" Radebe (owazalwa ngo-Agasti ka-1953) ungumholi wezombangazwe waseNingizimu Afrika owaqokwa njengoNgqongqoshe Wezamandla nguCyril Ramaphosa ngo-26 Febhuwari 2018. Waqala ukusebenza kuhulumeni waseNingizimu Afrika njengoNgqongqoshe ehhovisi likaMongameli ukusukela ngo-2014 kuya ku-2018. Ngaphambili wayeNgungqongqoshe Wezobulungiswa Nokuthuthukiswa Komthethosisekelo kusukela ngo-2009 kuya ku-2014. U-Radebe yiLungu leKhabhinethi eselibe yilungu isikhathi eside kakhulu likwiKhabhinethi, njengoba ebe yingxenye yombusu nokuba kwikhabhinethi isikhathi eside ukusukela ngonyaka ka-1994 nangaphansi kwabo bonke oMengameli ukusukela ngo-1994 ngemuva kokuba kuqedwe inqubo yombuso wobandlululo. U-Radebe wazalelwa eCato Manor, wahlala khona kwaze kwaba ngo-1958 lapho umndeni wakhe wasuswa ngendluzula waphoqelelwa ukuya KwaMashu . Ushade noBridgette Radebe, ongusomabhizinisi wokuqala wabantu abamnyama kwezezimayini eNingizimu Afrika kanye nodadewabo wenjinga ecebe kakhulu engu-billionaire mining magnate, uPatrice Motsepe. Wafunda isiqu sezomthetho eYunivesithi yaseZululand, futhi waqeda isiqu se-LLM kwezoMthetho Wamazwe Omhlaba eKarl Marx University eLeipzig ngo-1981. U-Radebe wajoyina i-African National Congress (ANC) ngo-1976, ngesikhathi esengumfundi.